Consiliul Superior al Magistraturii saluta aprobarea finantarii de catre Comisia Europeana a proiectului transnational dedicat combaterii fraudei în achizitiile publice, intitulat *“Fighting Public Procurement Criminality. An Operational Approach”* („Combaterea infractionalitatii în domeniul achizitiilor publice. O abordare operationala”). Proiectul, care se va derula pe durata a 26 de luni, a fost depus de Freedom House Romania, în cadrul Programului *„Prevention and fight against crime: general call ISEC 2011”* gestionat de Directia Generala Afaceri Interne a Comisiei Europene.

 CSM si Institutul National al Magistraturii au calitatea de parteneri, alaturi de alte autoritati si institutii publice din Romania, cu un rol esential în succesul acestuia.

Grantul acordat (care acopera 90% din costurile proiectului) are o valoare totala de 427.120,00 €.

Dupa cum se cunoaste, Consiliul Superior al Magistraturii acorda o atentie deosebita formarii magistratilor, prin intermediul Institutului National al Magistraturii, în materia combaterii infractiunilor privind achizitiile publice, raspunzand astfel nu doar recomandarilor Comisiei Europene în cadrul Mecanismului de Cooperare si Verificare, ci, mai ales, interesului cetatenilor romani si al mediului de afaceri de a avea proceduri transparente de achizitii publice si de prevenire si combatere a coruptiei în sistemul public.